ai4bharat/Pralekha huggingface dataset:
நிதி அமைச்சகம்
உணவு அல்லது உறையுளுக்காக கல்விநிறுவனங்கள் அவற்றின் மாணாக்கரிடமிருந்து விடுதியில் தங்கும் வசதி அளிப்பதற்காக வசூலிக்கும் ஆண்டுச் செலுத்தும் தொகை / கட்டணத்துக்கு ஜி.எஸ்.டி. இல்லை; ஒரு கல்வி நிறுவனம் அதனுடைய மாணவர்கள், ஆசிரியர்கள் மற்றைய பணியாளர்களுக்கு அளிக்கும் சேவைகள் ஜி.எஸ்.டி. யில் இருந்து முழு விதிவிலக்கைப் பெறுகின்றன.
விடுதியில் தங்குவதற்கான ஆண்டு செலுத்தும் தொகை/ கட்டணத்துக்கு ஜி.எஸ்.டி. 18% விதிக்கப்படும் என்ற அறிவுப்புகள் வருகின்றன. இவை முற்றிலும் உண்மைக்குப் புறம்பானவை. ஜி.எஸ்.டி. நடைமுறைக் காலத்தில் கல்வி மற்றும் அதைச் சார்ந்த சேவைகளோடு தொடர்புடைய வரிச் செலவினத்தில், கல்வியோடிணைந்த ஒரு சிலவற்றிற்கு வட்டிவீதம் குறைக்கப் பட்டிருக்கிறதே தவிர வேறெந்த மாற்றமும் கொண்டு வரப்படவில்லை.
ஒரு கல்வி நிறுவனத்தால் அதனுடைய மாணவர்கள், ஆசிரியர்கள் மற்றைய பணியாளர்களுக்கு வழங்கப்படும் சேவைகள் முழு விலக்கைப் பெறுகின்றன என்பதை இங்குக் குறிப்பிடலாம். கல்வி நிறுவனம் என்பது கல்வி வழங்கும் நிறுவனமாக வரையறுக்கப்பட்டிருக்கின்றது
அ) மழலையர் கல்வியிலிருந்து மேல்நிலைப்பள்ளிக் கல்வி அல்லது அதற்கு சமமான நிலை வரை;
ஆ) கல்வி நடைமுறையில் உள்ள சட்டத்தால் அங்கீகரிக்கப்பட்ட கல்வித்தகுதியை கல்வித் திட்டத்தின் ஒரு பகுதியாகப் பெறுவது
இ) அங்கீகரிக்கப்பட்ட தொழிற்கல்விமுறையின் ஒரு பகுதி கல்வி.
இவ்வாறாக உண்டி / உறையுள் வழங்கும் கல்வி நிறுவனங்களால் வழங்கப்படும் மழலையர் கல்வியிலிருந்து மேல்நிலைப்பள்ளிக் கல்வி அல்லது அதற்கு சமமான நிலை வரை அல்லது சட்டத்தால் அங்கீகரிக்கப்பட்டுள்ள கல்வித் தகுதிக்கு வழி வகுக்கும் கல்வி வரை ஜி.எஸ்.டி. - யிலிருந்து முழு விலக்குப் பெறுகின்றன. அத்தகைய கல்வி நிறுவனங்களால் விடுதியில் தங்குவதற்காக மானவர்களிடமிருந்து வசூலிக்கப்படும் ஆண்டுச் செலுத்தும் தொகை/ கட்டணம் ஜி.எஸ்.டி வரி பெறாது.
(Visitor Counter : 56
அறிவியல் மற்றும் தொழில்நுட்பத்துறை
கொரோனாவைரஸ் பரவலை கட்டுப்படுத்துவதற்காக நடத்தப்பட்டு வரும் முயற்சிகளை வட்டமேசை மாநாட்டில் இந்தியா எடுத்துரைத்தது
கொரோனாவைரஸ் பரவலை கட்டுப்படுத்துவதற்காக எடுக்கப்பட்டு வரும் முயற்சிகள், புதிய மருந்துகளின் உருவாக்கம், தடுப்பூசிகள் மற்றும் கொவிட்-19 நோயாளிகளை குணப்படுத்துவதற்கான புதுமையான நடவடிக்கைகள் குறித்த தகவல்களை, 'நல்ல ஆரோக்கியம் மற்றும் நல்வாழ்வுக்கான நீடித்த வளர்ச்சி இலக்கு 3-ன் இடைவெளிகளை நிரப்புவதற்கு அறிவியல், தொழில்நுட்பம் மற்றும் தொழில்நுட்பங்களை பயன்படுத்துதல்' எனும் தலைப்பிலான உயர்மட்ட வட்டமேசை மாநாட்டில் இந்தியா எடுத்துரைத்தது.
ஐக்கிய நாடுகள் சபை- வளர்ச்சிக்கான அறிவியல் மற்றும் தொழில்நுட்ப ஆணையத்தின் 24-வது அமர்வின் ஒரு பகுதியாக நடைபெற்ற உயர்மட்ட வட்டமேசை மாநாட்டில் மத்திய அறிவியல் மற்றும் தொழில்நுட்பத் துறை செயலாளர் பேராசிரியர் அசுதோஷ் சர்மாவின் செய்தியை வாசித்த, அறிவியல் மற்றும் தொழில்நுட்பத் துறையின் சர்வதேசப் பிரிவின் தலைவரான டாக்டர் எஸ் கே வர்ஷனே, அனைத்து பிரிவு மக்களின் உடல்நலத்தையும் ஆரோக்கியத்தையும் காப்பதற்காக இந்திய அரசால் தொடங்கப்பட்ட கொவிட் தடுப்பு மருந்து விநியோகத் திட்டம் குறித்து எடுத்துரைத்தார்.
காம்பியா தகவல் மற்றும் தகவல் தொடர்பு உள்கட்டமைப்பு அமைச்சர், பிலிப்பைன்ஸ் அறிவியல் மற்றும் தொழில்நுட்ப அமைச்சர், பாகிஸ்தான் அறிவியல் மற்றும் தொழில்நுட்ப அமைச்சர், நேபாள கல்வி அறிவியல் மற்றும் தொழில்நுட்ப அமைச்சகத்தின் செயலாளர் ஆகியோருடன், சர்வதேச சுகாதார அமைப்பின் பங்கேற்பாளர், பிரேசில் கல்வியாளர் மற்றும் நீடித்த வளர்ச்சி இலக்குகளுக்கான ஐக்கிய நாடுகள் சபையின் இளம் தலைவர் உள்ளிட்டோர் இதில் கலந்து கொண்டனர்.
நல்ல ஆரோக்கியம் மற்றும் நல்வாழ்வுக்கான நீடித்த வளர்ச்சி இலக்கு 3-ன் இடைவெளிகளை நிரப்புவதற்கு அறிவியல், தொழில்நுட்பம் மற்றும் தொழில்நுட்பங்களை குறிப்பாக கொரோனாவின் போது மற்றும் கொரோனாவுக்கு பின்பு பயன்படுத்துதல் குறித்து வட்டமேசை மாநாட்டில் பங்கேற்ற அமைச்சர்கள் மற்றும் நிபுணர்கள் விவாதித்தனர்.
-----
(Visitor Counter : 131
மனித வள மேம்பாட்டு அமைச்சகம்
‘காசி தமிழ் சங்கமம்’ 5வது நாளில் 2வது தொகுப்பு தமிழ் பிரதிநிதிகள் காசியின் பாரம்பரியம், கலை மற்றும் கலாச்சாரம் பற்றிய நேரடி அனுபவத்தைப் பெற்றனர்
‘ஹனுமன் படித்துறை’ , சுப்ரமணிய பாரதியின் இல்லம், வர்த்தக வசதி மையத்தில் அருங்காட்சியகம், சாரநாத் பார்வையிடல் மற்றும் பனாரஸ் இந்து பல்கலைக்கழகத்தின் ஆம்பி தியேட்டரில் கலாச்சார நிகழ்ச்சிகள் இன்றைய முக்கிய ஈர்ப்புகளாகும்
ஒரு மாத கால ‘காசி தமிழ் சங்கமம்’ திருவிழாவில் கலந்து கொள்ள தமிழ்நாட்டிலிருந்து வந்துள்ள இரண்டாவது குழுவினர், அதிகாலையில் கங்கை நதிக்கரையில் அமைந்துள்ள ‘ஹனுமன் படித்துறையில் ’ புனித நீராடினர். ஏற்கனவே 'ராமேஸ்வரம் படித்துறை' என்று அழைக்கப்பட்ட 'ஹனுமான் படித்துறை' வாரணாசியில் அதிகம் பார்வையிடப்பட்ட படித்துறைகளில் ஒன்றாகும். இதனைச் சுற்றியுள்ள பகுதிகள் கேரளா மடம், காஞ்சி மடம், சங்கர மடம், சிருங்கேரி மடம் போன்ற தென்னிந்திய மடங்களுடன் அடர்த்தியான மக்கள் தொகையைக் கொண்டுள்ளன.
புனித நீராடலுக்குப் பிறகு, தூதுக்குழுவினர் 'ஹனுமன் படித்துறையில்' உள்ள சுப்ரமணிய பாரதியின் இல்லத்திற்குச் சென்றனர். தூதுக்குழுவின் உறுப்பினர்கள் தங்களின் பழக்கவழக்கங்கள், மரபுகள் மற்றும் கலாச்சாரத்துடன் இவற்றைத் தொடர்புபடுத்த முடியும் என்பதால் தங்கள் நன்றியைத் தெரிவித்தனர்.
தமிழ்த் தூதுக்குழுவின் இரண்டாவது தொகுப்பில் கைவினைஞர்கள் மற்றும் வர்த்தகர்கள் அடங்கிய குழுவும் இருந்தது. அவர்கள் வர்த்தக வசதி மையத்தில் அமைந்துள்ள அருங்காட்சியகத்தைப் பார்வையிட்டு முதல் அனுபவத்தைப் பெற்றனர். இந்த அருங்காட்சியகத்தில், பூர்வாஞ்சல் பகுதி முழுவதிலும் உள்ள கைத்தறி பொருட்களின் சிறப்பும், சாரநாத் தொல்பொருட்களின் மாதிரிகளும் விருந்தினர்களுக்கு காட்சிப்படுத்தப் பட்டிருந்தன. வருகை தந்த தூதுக்குழுவினருக்காக வர்த்தக வசதி மையத்தில் ஒரு கலாச்சார நிகழ்ச்சிக்கும் ஏற்பாடு செய்யப்பட்டிருந்தது. அதில் சில உறுப்பினர்கள் ஆர்வத்துடன் கலந்து கொண்டனர். கலாச்சார நிகழ்ச்சிக்குப் பின், பகலில், அவர்கள் சாரநாத்திற்கு சுற்றுலாவாக அழைத்துச் செல்லப்பட்டனர்.
மாலையில் தூதுக்குழுவினர் சாரநாத்திலிருந்து BHU ஆம்பி தியேட்டரை அடைந்து கலாச்சார நிகழ்ச்சிகளிலும் கலந்து கொள்வார்கள். மைதானத்தில் உள்ள பல்வேறு கடைகளையும் அவர்கள் பார்வையிடுவார்கள். 75 கடைகளில் வட இந்திய மற்றும் தென்னிந்திய அங்காடிகள் உள்ளன. இவற்றில் கலைப்பொருட்கள், கைத்தறி, கைவினைப்பொருட்கள், பாரம்பரிய உடைகள், வட இந்திய மற்றும் தென்னிந்திய உணவுகள் போன்றவை பிரதிநிதிகள் மற்றும் வாரணாசியின் உள்ளூர் மக்களுக்காக காட்சிக்கு வைக்கப்பட்டுள்ளன.
தேர்தல் ஆணையம்
கொவிட் விதிமுறைகளை பின்பற்றி சிறப்பான முறையில் வாக்கு எண்ணிக்கையை மேற்கொள்ள மாநிலங்கள்/யூனியன் பிரதேசங்கள் தயாராகி வருகின்றன
வாக்கு எண்ணிக்கைக்கான ஏற்பாடுகள் குறித்து தேர்தல் ஆணையத்தின் மூத்த அதிகாரிகள் மற்றும் 5 மாநில/யூனியன் பிரதேசங்களின் தலைமை தேர்தல் அதிகாரிகளோடு தலைமை தேர்தல் ஆணையர் திரு சுஷில் சந்திரா காணொலி மூலம் இன்று ஆய்வு மேற்கொண்டார்.
தேர்தல் ஆணையம் விதித்துள்ள அனைத்து விதிமுறைகளையும் தவறாமல் பின்பற்ற வேண்டும் என்று திரு சந்திரா அறிவுறுத்தினார். வாக்கு எண்ணும் மையங்கள் அனைத்திலும் கொவிட் வழிகாட்டுதல்களை முழுவதும் பின்பற்ற வேண்டும் என்றும் அவர் உத்தரவிட்டார்.
பெருந்தொற்றின் சவாலான காலகட்டத்திலும் வாக்குப்பதிவை வெற்றிகரமாக நடத்தி முடித்ததற்காக மாநில தலைமை தேர்தல் அதிகாரிகளை தலைமை தேர்தல் ஆணையர் பாராட்டினார்.
அசாம், கேரளா புதுச்சேரி தமிழ்நாடு மற்றும் மேற்கு வங்க மாநிலங்களில் நடைபெற்ற சட்டப்பேரவைத் தேர்தல் மற்றும் நாடாளுமன்ற இடைத்தேர்தலில் பதிவான வாக்குகளின் எண்ணிக்கை 2021 மே 2 அன்று நடைபெற உள்ளது.
ஐந்து மாநிலங்கள் யூனியன் பிரதேசங்களிலுளள 822 சட்டப்பேரவைத் தொகுதிகளில் நடைபெற்ற தேர்தலில் பதிவான வாக்குகளின் எண்ணிக்கை பாதுகாப்பாகவும் எளிதாகவும் நடைபெறுவதற்காக விரிவான ஏற்பாடுகளை தேர்தல் ஆணையம் செய்துள்ளது. நான்கு நாடாளுமன்ற தொகுதிகள் மற்றும் 13 மாநிலங்களில் உள்ள 13 சட்டமன்ற தொகுதிகளில் நடைபெற்ற இடைத்தேர்தலில் பதிவான வாக்குகளும் நாளை எண்ணப்படுகின்றன.
2021 ஏப்ரல் 28 அன்று பெருந்தொற்று நிலையை கருத்தில் கொண்டு, ஏற்கனவே உள்ள வழிகாட்டுதல்கள்/ விதிமுறைகளுக்கு கூடுதலாக, விரிவான வழிகாட்டுதல்களை தேர்தல் ஆணையம் வெளியிட்டது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1715385
-------
(Visitor Counter : 143
உள்துறை அமைச்சகம்
ஏப்ரல் 20-ஆம் தேதியிலிருந்து ஊரடங்குக் கட்டுப்பாடுகளில் விலக்கு அளிப்பது, கொவிட்-19 தொற்றைக் கட்டுப்படுத்துவது ஆகியவை தொடர்பாக மாநிலங்களுடன் விவாதிக்குமாறு அதிகாரிகளுக்கு மத்திய உள்துறை அமைச்சர் உத்தரவு
மத்திய உள்துறை அமைச்சர் திரு. அமித் ஷா ,தமது அமைச்சகத்தின் மூத்த அதிகாரிகளுடன், நாட்டில் கொவிட்-19 தொற்று நிலவரம் குறித்து ஆய்வு மேற்கொண்டார். கொவிட்-19 தொற்றைக் கட்டுப்படுத்துவது பற்றியும், ஏப்ரல் 20-ஆம் தேதி முதல் அமல்படுத்தப்பட உள்ள சில ஊரடங்குக் கட்டுப்பாடுகள் தளர்வு குறித்தும் மாநிலங்களுடன் விவாதிக்குமாறு அதிகாரிகளுக்கு அவர் அறிவுறுத்தினார்.
பிரதமர் திரு.நரேந்திர மோடியின் தலைமையின் கீழ், இந்தியா இன்னும் கொரோனாவுக்கு எதிரான போராட்டத்தில் ஈடுபட்டுள்ளதாக உள்துறை அமைச்சர் கூறினார். அதே போல, பொருந்தக்கூடிய ஊரடங்குக் கட்டுப்பாடுகள், தேசிய அளவிலான உத்தரவுக்கு இணங்க தீவிரமாகக் கடைப்பிடிக்கப்பட வேண்டும் என்று அவர் வலியுறுத்தினார்.
நிலைமையை ஆய்வு செய்த உள்துறை அமைச்சர், பாதிக்கப்பட்ட பகுதிகள், தொகுப்பு இடங்கள், கட்டுப்பாட்டு மண்டலங்கள் ஆகியவை அல்லாத பகுதிகளில் சில செயல்பாடுகளுக்கு அனுமதி அளிக்கும் அதே வேளையில், உண்மையில் பாதிக்கப்படாத இடங்களில் மட்டுமே, விலக்குகள், தளர்வுகள் அளிக்கப்பட்டுள்ளன என்பதை உறுதி செய்ய வேண்டும் என்று அறிவுரை வழங்கினார்.
(
பெண்கள் மற்றும் குழந்தை நலன் அமைச்சகம்
துணை ஊட்டச்சத்து திட்டத்திற்கு ஆதார் அட்டையை இணைத்தல்
அங்கன்வாடி மையங்களில் வழங்கப்படும் துணை ஊட்டச்சத்து திட்டம் இந்திய தொகுப்பு நிதியிலிருந்து மேற்கொள்ளப்படும் தொடர் செலவினங்களை உள்ளடக்கியது. எனவே, ஆதார் சட்டம், 2016 பிரிவு-7 இன் விதிகளின்படி, அமைச்சகம் துணை ஊட்டச்சத்து திட்டத்தை அறிவித்தது. திட்டத்தின் டிஜிட்டல் மயமாக்கல், பயனாளிகளை அடையாளம் காண அமைச்சகத்திற்கு உதவும்.
ஆதார் எண் இல்லாததால், எந்தக்குழந்தையும் கூடுதல் ஊட்டச்சத்து கிடைக்காமல் இருக்கக்கூடாது என்ற அடிப்படையில், தாயின் ஆதார் அட்டையைப் பயன்படுத்தி இதன் பயன்களை பெறுவதற்கு அணுகலாம்.
5 வயதுக்கு உட்பட்ட 11,47,12,650 குழந்தைகளில், 2022 ஜூன் 30-ந் தேதி வரை 3,16,70,612 குழந்தைகளுக்கு ஆதார் எண்கள் வழங்கப்பட்டுள்ளன.
இந்தத் தகவலை மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. ஸ்மிருதி ஜூபின் இரானி இன்று மாநிலங்களவையில் எழுத்துப்பூர்வமாக அளித்த பதிலில் கூறியுள்ளார்.
ரசாயனம் மற்றும் உரங்கள் அமைச்சகம்
உரத் தட்டுப்பாடு குறித்த வதந்திகளுக்கு மத்திய ரசாயனம் & உரத்துறை அமைச்சர் திரு மன்சுக் மான்டவியா விளக்கம்
நாட்டில் உரத் தட்டுப்பாடு நிலவுவதாக வெளியான வதந்திகளுக்கு, மத்திய ரசாயனம் & உரத் துறை அமைச்சர் திரு மன்சுக் மான்டவியா மறுப்பு தெரிவித்துள்ளார்.
இந்த தகவல்கள் முற்றிலும் உண்மைக்கு மாறானவை என்று கூறியுள்ள மத்திய அமைச்சர், நவம்பர் மாதத்திற்கான உர உற்பத்தி இலக்கு குறித்து அதிகாரிகாரிகளுடன் ஆய்வு செய்ததாக குறிப்பிட்டுள்ளார். மாநிலங்கள் மற்றும் யூனியன் பிரதேசங்களின் தேவையை விட, உற்பத்தி அதிகமாக இருக்கும். யூரியா உரத்தின் தேவை 41 லட்சம் மெட்ரிக் டன்னாக உள்ள நிலையில், 76 லட்சம் மெட்ரிக் டன் யூரியா உற்பத்தி செய்யப்பட உள்ளது. அதேபோன்று, டிஏபி உரம் 17 லட்சம் மெட்ரிக் டன் தேவைப்படுமென மதிப்பிடப்பட்டுள்ள நிலையில், 18 லட்சம் மெட்ரிக் டன் டிஏபி உரம் உற்பத்தி செய்யப்படவுள்ளது. என்பிகே உரங்கள் 15 லட்சம் மெட்ரிக் டன் அளவுக்கு தேவைப்படும் நிலையில் 30 லட்சம் மெட்ரிக் டன் விநியோகிக்கப்பட உள்ளது.
விவசாயிகள் யாரும் உரங்களை பதுக்க வேண்டாமென மத்திய அமைச்சர் கேட்டுக் கொண்டுள்ளார். வதந்தி கிளப்புவோருக்கு முக்கியத்துவம் அளிக்க வேண்டாம் எனவும் அவர் கேட்டுக்கொண்டுள்ளார். இந்த வதந்திகளை கேடயமாக பயன்படுத்தி, கள்ளச்சந்தையில் உர விற்பனையில் ஈடுபட்டால், கடும் நடவடிக்கை எடுக்கப்படும் என்றும் அவர் எச்சரித்துள்ளார்.
நாட்டில் உரங்களின் உற்பத்தி மற்றும் விநியோகத்தை மத்திய அரசு தொடர்ந்து கண்காணிக்கும் என்று உறுதி அளித்துள்ள அவர், விவசாயிகளுக்கு தேவையான அளவு உரம் கிடைப்பதை உறுதி செய்வதற்கான நடவடிக்கைகள் மேற்கொள்ளப்பட்டு வரவதாகவும் தெரிவித்துள்ளார்.
பாதுகாப்பு அமைச்சகம்
“எக்ஸ் புளு பிளாக் – 17”-ல் பங்கேற்பதற்காக இந்திய விமான படை அணி இஸ்ரேலிற்கு புறப்பட்டது
“எக்ஸ் புளு பிளாக் – 17”-ல் பங்கேற்பதற்காக இன்று 45 உறுப்பினர்கள் கொண்ட இந்திய விமான படை அணி இஸ்ரேலிற்கு புறப்பட்டது. பங்குபெறும் நாடுகளுக்கு இடையேயான இராணுவ ஒத்துழைப்பை வலுபடுத்துவதற்காக வருடத்திற்கு இரண்டு முறை நடைபெறும் பலதரப்பு பயிற்ச்சியே இந்த “புளு பிளாக்” நிகழ்ச்சி.
பாதுகாப்பு கமாண்டோக்கள் கூடிய சி 130ஜே சிறப்பு நடவடிக்கைகள் விமானத்துடன் இந்தியா விமான படை இந்த பயிற்சியில் பங்கேற்கும். பங்கேற்கும் நாடுகளில் போர் தொடர்பான ஞானம் மற்றும் அனுபவங்களை பகிர்ந்து கொள்ளுதல் மற்றும் நாடுகளின் செயல் திறனை மேம்படுத்தவும் இந்த பயிற்சி நல்ல வாய்ப்பாக அமையும்.
இந்த பயிற்சி இஸ்ரேலில் அமைந்துள்ள உவ்டா விமானப்படை தளத்தில் நவம்பர் 2 – 16, 2017 வரை நடைபெறும். இந்திய விமான படையின் பல்வேறு போர் பிரிவுகளில் உள்ள வீரர்களைக் கொண்ட இந்த அணியினை கேப்டன் மலுக் சிங் வி.எஸ்.எம். வழிநடத்துவார்.
பன்முகத்தன்மை பயிற்ச்சியில் இந்தியா விமான படை முதல் முறையாக இஸ்ரேல் விமான படையுடன் இனைந்து செயல்படுகிறது. இந்த “புளு பிளாக்” பயிற்சி மூலம் இந்தியா விமான படை வீரர்கள் தங்களின் அனுபவங்களை பகிர்ந்து கொள்வது மட்டுமல்லாமல் பிற நாட்டு விமான படைகளின் சிறந்த பயிற்சி முறைகளை கற்றுக்கொள்ளலாம்.
பிரதமர் அலுவலகம்
தொழிலாளர்கள் தினத்தை முன்னிட்டு தொழிலாளர்களுக்கு பிரதமர் மரியாதை
தொழிலாளர்கள் தினத்தை முன்னிட்டு பிரதமர் திரு. நரேந்திர மோடி அனுப்பிய வாழ்த்துச் செய்தியில் நாட்டின் வளர்ச்சிக்கு முக்கிய பங்கு வகிக்கும் எண்ணற்ற தொழிலாளர்களின் கடின உழைப்பு மற்றும் உறுதிக்கு பிரதமர் மரியாதை செலுத்தினார்.
“இன்று, தொழிலாளர் தினத்தை முன்னிட்டு நாட்டின் வளர்ச்சிக்கு முக்கிய பங்குவகிக்கும் எண்ணற்ற தொழிலாளர்களின் கடின உழைப்பு மற்றும் உறுதிக்கு நாம் தலைவணங்குவோம். தொழிலாளர்கள் வெல்க!”, என்று பிரதமர் தனது வாழ்த்துச் செய்தியில் குறிப்பிட்டுள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மையை முன்னெடுத்துச் செல்லும் மகளிருக்கான முதலாவது சிறப்பு விருதை மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகம் அறிமுகம்
சர்வதேச மகளிர் தினத்தையொட்டி மார்ச் 7, 2023 அன்று நடைபெற்ற நிகழ்ச்சியில் தூய்மை மற்றும் கழிவு மேலாண்மையில் மகளிரின் தாக்கத்தை எடுத்துரைக்கும் வகையில், தூய்மையை முன்னெடுத்துச் செல்லும் மகளிருக்கான முதலாவது சிறப்பு விருதை மத்திய வீட்டுவசதி மற்றும் நகர்ப்புற வளர்ச்சித்துறை அமைச்சர் திரு ஹர்தீப்சிங் பூரி அறிமுகப்படுத்தினார்.
இதற்கான விண்ணப்பங்களை மார்ச் 8 முதல் ஏப்ரல் 5, 2023 வரை அனுப்பலாம். சுய உதவிக்குழுக்கள், சிறு நிறுவனங்கள், தன்னார்வ தொண்டு நிறுவனங்கள், ஸ்டார்ட்-அப் நிறுவனங்கள், மகளிர் தலைவர்கள் மற்றும் தூய்மைப்பணி சாதனையாளர்கள் ஆகியோர் இந்த விருதுக்கு விண்ணப்பிக்கலாம். சமுதாயம் மற்றும் பொதுக் கழிப்பறை மேலாண்மை, கழிவுநீர் தொட்டி சுத்திகரிப்பு சேவை, கழிவிலிருந்து செல்வமாக்கப்பட்ட பொருட்கள் உள்ளிட்டப் பிரிவுகளில் விண்ணப்பங்கள் பரிசீலிக்கப்படும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசியின் மொத்த எண்ணிக்கை 53 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 53 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 7 மணிக்கு கிடைத்த முதற்கட்ட தகவலின்படி, மொத்தம் 60,88,437 முகாம்களில் 53,61,89,903 தடுப்பூசிகள் போடப்பட்டுள்ளன. கடந்த 24 மணி நேரத்தில் 63,80,937 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,13,38,088 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 35,743 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.45 சதவீதமாக உள்ளது.
கடந்த 24 மணி நேரத்தில் 38,667 பேர் புதிதாக தொற்றுக்கு ஆளாகியுள்ளனர்.
தொடர்ந்து 48 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,87,673 ஆக உள்ளது. இது, நாட்டின் மொத்த பாதிப்பில் 1.21 சதவீதம் மட்டுமே ஆகும்.
கடந்த 24 மணி நேரத்தில் 22,29,798 பரிசோதனைகளும், இந்தியாவில் இதுவரை மொத்தம் 49,17,00,577 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.05 சதவீதமாகவும், தினசரி தொற்று உறுதி விகிதம் 1.73 சதவீதமாகவும் இன்று பதிவாகியுள்ளது. தொடர்ந்து 19 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 68 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745676
பாதுகாப்பு அமைச்சகம்
பரஸ்பர ஒப்பந்தம்
அமெரிக்க கப்பல் கட்டும் தளங்களில் இந்தியக் கப்பல்களைப் பழுதுபார்க்க அனுமதிப்பதற்கு பரஸ்பர உடன்பாடு மற்றும் பேச்சுவார்த்தைக்கான ஒப்பந்தம் எதுவும் இல்லை. இருப்பினும், அமெரிக்க கடற்படை கப்பல்களின் பயண பழுதுபார்ப்புகளுக்காக லார்சன் & டூப்ரோ  கப்பல் கட்டும் காட்டுப்பள்ளி தளம் மற்றும் அமெரிக்காவிற்கு இடையே ஏப்ரல் 04, 2023 அன்று மாஸ்டர் ஷிப்யார்ட் பழுதுபார்ப்பு ஒப்பந்தம்  கையெழுத்தானது. மசாகான் டாக்ஸ் லிமிடெட் மற்றும் கோவா ஷிப்யார்ட் லிமிடெட் ஆகியவற்றுடன் எம்.எஸ்.ஆர்.ஏ மேம்பட்ட கட்டத்தில் உள்ளது. அமெரிக்க கடற்படைக்கான கப்பல் பழுதுபார்க்கும் திட்டங்களை மேற்கொள்வதற்கு போட்டியிட எம்.எஸ்.ஆர்.ஏ ஒரு கப்பல் கட்டும் தளத்தை தகுதிப்படுத்துகிறது. இந்த ஒப்பந்தம் ஒவ்வொரு ஐந்து ஆண்டுகளுக்கும் அல்லது தேவைக்கேற்ப மறுஆய்வு செய்யப்படுகிறது.
இந்தக் கப்பல்களின் பழுதுபார்ப்புகளை மேற்கொள்வது இந்திய கப்பல் கட்டுநர்களின் வணிக நலனுக்கு உதவுகிறது, மேலும் இது போன்ற அதிக வாய்ப்புகளுக்கு வழிவகுக்கும். ஒரு அமெரிக்க கடற்படை கப்பல் அதன் பழுதுபார்க்கும் காலத்திற்கு இந்திய கப்பல் கட்டும் தளத்தில் நிறுத்தப்படும்.
இத்தகவலை பாதுகாப்புத் துறை இணையமைச்சர் திரு அஜய் பட் மக்களவையில் எழுத்துப்பூர்வமாக அளித்த பதிலில் தெரிவித்தார்.ANU/SM/PKV/KPG
(Visitor Counter : 67
ரெயில்வே அமைச்சகம்
ரயில்வே ஆள்சேர்ப்புக்கு சாதனை அளவான மனுக்கள் பெறப்பட்டன
ரயில்வே பணியமர்த்தும் வாரியங்கள்  சமீபத்தில் இரண்டு அறிவிக்கைகள் வெளியிட்டது. உதவி ரயில் எஞ்ஜின் வளவர்கள், மற்றும் இரண்டாம் நிலை தொழில்நுட்பாளர்கள் பதவியிடங்களுக்கு உள்ள 26,502 காலிப் பணியிடங்களுக்கு 47.56 லட்சம் மனுக்கள் பெறப்பட்டுள்ளன. இந்த மனுக்களை பரிசீலனை செய்யும் பணி தொடங்கி உள்ளது.
ரயில்வேயில் வேலை வாங்கித் தருவதாக வாக்குறுதி அளித்து பணஏய்ப்பு மோசடியில் ஈடுபடும் தனிநபர்கள், குழுக்கள் பிரித்து விண்ணப்பதாரர்கள் எச்சரிக்கையுடன் இருக்குமாறு ரயில்வே பணி அமர்த்தும் வாரியங்கள், செய்தித்தாள்கள் மூலமாகவும் தங்களது வலைத்தள செய்திகள் மூலமாகவும் விளம்பரம் செய்து வருகின்றன. விண்ணப்பதாரர்கள் ரயில்வே பணியமர்த்து வாரியங்களின் கீழ்கண்ட அதிகாரபூர்வ வலைதளங்களை மட்டுமே பார்த்து பயன்படுத்துமாறு அறிவுறுத்தப்படுகிறார்கள்.
|
|
ரயில்வே பணியமர்த்து வாரியத்தின் பெயர்
|
|
வலைதளம்
|
|
அகமதாபாத்
|
|
www.rrbahmedabad.gov.in
|
|
ஆஜ்மீர்
|
|
www.rrbajmer.gov.in
|
|
அலகாபாத்
|
|
www.rrbald.gov.in
|
|
பெங்களூர்
|
|
www.rrbbnc.gov.in
|
|
போபால்
|
|
www.rrbbpl.nic.in
|
|
புவனேஸ்வர்
|
|
www.rrbbbs.gov.in
|
|
பிலாஸ்பூர்
|
|
www.rrbbilaspur.gov.in
|
|
சென்னை
|
|
www.rrbchennai.gov.in
|
|
சண்டிகர்
|
|
www.rrbcdg.gov.in
|
|
கோரக்பூர்
|
|
www.rrbgkp.gov.in
|
|
குவாஹாத்தி
|
|
www.rrbguwahati.gov.in
|
|
ஜம்மு
|
|
www.rrbjammu.nic.in
|
|
கொல்கத்தா
|
|
www.rrbkolkata.gov.in
|
|
மால்டா
|
|
www.rrbmalda.gov.in
|
|
மும்பை
|
|
www.rrbmumbai.gov.in
|
|
முசாபர்பூர்
|
|
www.rrbmuzaffarpur.gov.in
|
|
பாட்னா
|
|
www.rrbpatna.gov.in
|
|
ராஞ்சி
|
|
www.rrbranchi.gov.in
|
|
செகந்திராபாத்
|
|
www.rrbsecunderabad.nic.in
|
|
சிலிகுரி
|
|
www.rrbsiliguri.org
|
|
திருவனந்தபுரம்
|
|
www.rrbthiruvanthapuram.gov.in
(Visitor Counter : 126
சமூக நிதி மற்றும் அதிகாரமளித்தல் அமைச்சகம்
மூன்றாம் பாலினத்தவர்களுக்கு சுகாதாரத் திட்டம் வழங்க புரிந்துணர்வு ஒப்பந்தம் நாளை கையெழுத்தாகிறது
மூன்றாம் பாலினத்தவர்களுக்கான ஒருங்கிணைந்த சுகாதாரத் திட்டத்தை வழங்குவது குறித்த புரிந்துணர்வு ஒப்பந்தத்தில் மத்திய சமூக நீதி மற்றும் அதிகாரமளித்தல் துறையும், தேசிய சுகாதார ஆணையமும் கையெழுத்திட உள்ளன. புதுதில்லி டாக்டர் அம்பேத்கர் சர்வதேச மையத்தின் நாளந்தா கலையரங்கில் மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் மற்றும் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா முன்னிலையில் இந்த ஒப்பந்தம் கையெழுத்தாக உள்ளது.
நாட்டிலேயே முதன்முறையாக இந்த இரு அமைச்சகங்கள் எடுத்துள்ள இந்த முன் முயற்சியானது, நமது சமுதாயத்திற்கு புதிய பாதையை அளிப்பதோடு, மூன்றாம் பாலினத்தவர்கள் உரிமை, மரியாதையுடன் சமூகத்தில் சிறப்பான இடத்தை வழங்குகிறது.
இந்த திட்டத்தில் பயன்பெற இந்திய அரசு வழங்கியுள்ள மூன்றாம் பாலினத்தவருக்கான சான்றிதழ் மற்றும் மூன்றாம் பாலினத்தவருக்கான தேசிய தளத்தால் வழங்கப்பட்டுள்ள அடையாள அட்டையை வைத்திருக்க வேண்டும். மேலும், மத்திய / மாநில அரசுகளால் வழங்கப்பட்டுள்ள இதுபோன்ற திட்டத்தால் பயனடையாத மூன்றாம் பாலினத்தவர்கள் இந்த வாய்ப்பை பயன்படுத்திக் கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1853910
(Visitor Counter : 165
கனரகத் தொழில்கள் அமைச்சகம்
கொவிட்-19ஐ கையாளுவதில் பிரதமரின் தலைமையைப் பாராட்டும் ஆட்டோமொபைல் துறையின் தலைசிறந்த தொழிலதிபர்கள்
இந்தத் துறைக்கு புத்துயிர் அளிக்கும் வழிகள், வாழ்வாதாரம் மற்றும் வளங்களை அணிதிரட்டுதல் பற்றி விரிவாக விவாதிக்கப்பட்டது: திரு. பிரகாஷ் ஜவடேகர்
இந்திய ஆட்டோமொபைல் துறை மீது கொவிட்-19 ஏற்படுத்தியிருக்கும் சாத்தியமுள்ள பாதிப்பு குறித்து புரிந்து கொள்வதற்கும், தாக்கத்தை குறைக்கத் தேவைப்படும் கொள்கை இடையீடுகள் பற்றி துறையின் ஆலோசனைகளைக் கேட்பதற்கும், இந்திய ஆட்டோமொபைல் துறையின் தேர்ந்தெடுக்கப்பட்ட தலைமை செயல் அலுவலர்களின் குழுவுடன், மத்திய கனரகத் தொழில்கள் மற்றும் பொது நிறுவனங்கள் அமைச்சர், திரு. பிரகாஷ் ஜவடேகர், இன்று ஒரு கூட்டத்தை நடத்தினார்.
காணொளிக் காட்சி மூலம் நடைபெற்ற இந்தக் கூட்டத்தில், துறைக்குப் புத்துயிர் அளிப்பது பற்றியும், வாழ்வாதாரம் மற்றும் வளங்களை அணிதிரட்டுதல் குறித்தும் ஆலோசனைகள் அளிக்கப்பட்டன. கோரிக்கைகள் மட்டுமே வைக்கப்படாமல், வலுவான ஆலோசனைகளும் விவாதத்தின் போது வந்ததாக மத்திய அமைச்சர் தெரிவித்தார்.
தொழிலாளர்கள் மீண்டும் பணியில் இணைவதற்கு முன் அவர்களை அணிகளாகப் பரிசோதித்தல், ஆன்லைன் பதிவுகள், விற்பனை மையங்களில் கிருமி ஒழிப்புப் பணிகளை மேற்கொள்ளுதல், இரு பணியாளர்களுக்கு இடையே தடுப்பான்கள் அமைத்தல் போன்ற நல்ல ஆலோசனைகள் கூட்டத்தின் போது வழங்கப்பட்டதாக திரு. ஜவடேகர் தெரிவித்தார்.
ஒட்டுமொத்த ஆட்டோமொபைல் துறையின் தொழில் சங்கிலியை மறுபடியும் திறப்பது; விற்பனையாளர் மையங்களுக்கு ஆதரவு; வேலைவாய்ப்பு ஆதரவு இடையீடுகள்; தேவையை அதிகரிக்க செய்வது மற்றும் நிதி ஆதரவுக்கான தேவை தொடர்பான ஆலோசனைகளுடன் முக்கிய விஷயங்களை தொழில்துறை எடுத்துரைத்தது.
போக்குவரத்து அமைச்சகம், வர்த்தக அமைச்சகம், நிதி அமைச்சகம் மற்றும் இதர தொடர்புடைய அமைச்சகங்களுடன் அனைத்து ஆலோசனைகளும் கோரிக்கைகளையும் நாங்கள் விவாதிப்போம் என்று தொழில்துறை தலைவர்களுக்கு மத்திய அமைச்சர் உறுதியளித்தார்.
கொவிட்-19ஐ கையாளுவதில் பிரதமரின் தலைமையை தலைசிறந்த தொழிலதிபர்கள் பாராட்டினார்கள். "கொவிட்-ஐ இந்தியா மிகவும் சிறப்பாகக் கையாண்டதால், விலைமதிப்பில்லா உயிர்களை நாம் காப்பாற்றி உள்ளோம். வாழ்வாதரத்தின் மீது கவனம் நாம் தற்போதுசெலுத்த வேண்டும்," என்று கனரகத் தொழில்கள் அமைச்சர் தெரிவித்தார்.
(
கலாசாரத்துறை அமைச்சகம்
மத்திய கலாச்சார அமைச்சகத்தின் மூன்றாண்டு சாதனைகள்
2016, 2017 & 2018 ஆகிய ஆண்டுகளில் மத்திய கலாச்சார அமைச்சகம் மற்றும் அதன் அமைப்புகளின் முக்கிய சாதனைகள்
- கட்டணம் செலுத்தி சுற்றுலாப்பயணிகள் காணுகின்ற நினைவுச் சின்னங்களுக்கு ரொக்கத்தொகை இல்லாமல் இ-டிக்கெட் முறை தொடங்கப்பட்டுள்ளது.
- இந்தியாவில் அவசியம் காண வேண்டிய நினைவுச் சின்னங்கள் மற்றும் தொன்மைக்கால இடங்களுக்கான இணையப்பக்கத்திற்கு 100 நினைவிடங்கள் அடையாளம் காணப்பட்டுள்ளன.
- மத்திய அரசால் பாதுகாக்கப்படும் நினைவுச் சின்னங்கள் / இடங்கள் அனைத்திலும் புகைப்படம் எடுக்க இந்திய தொல்பொருள் ஆய்வு அமைப்பு அனுமதித்துள்ளது.
- இந்திய தொல்பொருள் ஆய்வு அமைப்பின் நினைவிடங்கள் இஸ்ரோ உதவியுடன் செயற்கைக்கோள் வரைபடங்கள் ஆக்கப்பட்டுள்ளன.
- திருடுபோன பழங்காலப் பொருள்கள்  வெளிநாடுகளிலிருந்து மீட்கப்பட்டுள்ளன.
- தூய்மை இந்தியா திட்டத்தின்கீழ் வரலாற்று சிறப்புமிக்க பண்டைக்கால இடங்கள் அனைத்தும் பாலித்தீன் பயன்படுத்தாத இடங்களாக அறிவிக்கப்பட்டுள்ளன.
- பண்டிட் தீன்தயாள் உபாத்யாயா தொல்பொருள் ஆய்வுக் கழகம் உருவாக்கப்பட்டுள்ளது.
- சர்வதேச புத்தபூர்ணிமா தினக் கொண்டாட்டம். ஆசாத் ஹிந்த் அரசு அமைக்கப்பட்டதன் 75-வது ஆண்டு கொண்டாட்டம் – பிரதமர் முன்னிலையில்.
- காந்தி பாரம்பரியம் : அகமதாபாத் முதல் தண்டி வரையிலான பாதையையும், இரவு தங்கிய 21 இடங்களையும் மேம்படுத்தும் பணி பூர்த்தியடைந்துள்ளது.
- சுமார் 37 நாடுகளில் இந்திய திருவிழாக்களுக்கு ஏற்பாடுகள் செய்யப்பட்டன.
- மும்பையில் உள்ள விக்டோரியன் கோத்திக் கலைக்கூடத்தை உலகப் பாரம்பரிய சின்னமாக யுனெஸ்கோ அறிவித்துள்ளது.
- நேதாஜியின் கோப்புகள் வெளியீடு
- “இந்தியாவை ஒருங்கிணைத்த சர்தார் பட்டேல்” டிஜிட்டல் கண்காட்சியைப் பிரதமர் திரு.நரேந்திர மோடி அக்டோபர் 31, 2016-ல் தொடங்கி வைத்தார்.
- தேசப்பிதா மகாத்மா காந்தியின் 150-வது பிறந்த ஆண்டு விழா அக்டோபர் 2, 2018-ல் தேச அளவிலும், சர்வதேச அளவிலும் தொடங்கியது.
- குருநானக் தேவ்-ன் 550-வது பிறந்த ஆண்டு விழா. பாரத் ரத்னா அடல் பிஹாரி வாஜ்பாயியை கவுரவிக்கும் வகையில், நாணயம் வெளியீடு. இந்தியாவுடன் ஜம்மு-காஷ்மீர் இணைந்ததன் 70-வது ஆண்டினை நினைவுகூரும் சிறப்பு கண்காட்சி.
- 2018 – 19 மற்றும் 2019 – 20 நிதியாண்டுகளில் செயல்படுத்த ரூ.325 கோடி ஒதுக்கீட்டுடன் 1.8.2018 அன்று சேவாபோஜ் யோஜனா என்ற புதிய திட்டம் தொடங்கப்பட்டது.
- தில்லியில் இந்தியப் பிரதமர்கள் பற்றிய அருங்காட்சியகத்திற்கு அடிக்கல் நாட்டப்பட்டது.